Enska fyrsta deildin

Enska fyrsta deildin (League One) er þriðja efsta deildin í knattspyrnudeildarkerfinu í Englandi. Þátttökuliðin eru 24 talsins, þau tvö efstu og sigurvegarar í umspilskeppni færast upp í ensku meistaradeildina en botnliðin fjögur falla niður í aðra deild.

Saga og nafngift
Þriðja deildin var stofnsett fyrir leiktíðina 1920-21 með 22 liðum. Þegar árið eftir var henni skipt upp í tvennt: norður- og suðurhluta. Efsta liðið í hvorum hluta færðist upp um deild, en neðstu tvö liðin sitthvoru megin máttu sæta því að greidd voru atkvæði um áframhaldandi veru þeirra í deildarkeppninni. Í langflestum tilvikum héldu liðin þó sætum sínum.

Fyrir leiktíðina 1958-59 var deildarkerfið tekið til endurskoðunar, norður- og suðurhlutarnir voru sameinaðir í eina þriðju deild á ný og fjórða deildin stofnuð þar fyrir neðan. Tvö efstu liðin komust nú upp í aðra deild en þau fjögur neðstu féllu. Þessi tilhögun gerði það að verkum að afar erfitt var að komast upp um deild, þar sem sterkustu lið áttu til að stinga af. Til að auka spennuna og gefa fleiri liðum möguleika, var umspilsfyrirkomulag tekið upp árið 1987. Upp frá því hafa liðin næst á eftir toppsætunum tveimur barist um síðasta lausa sætið í deildinni fyrir ofan.

Með stofnun úrvalsdeildarinnar árið 1992 var nöfnum deildanna þar fyrir neðan breytt: önnur deild varð fyrsta deild og svo koll af kolli. Árið 2004 var nafni fyrstu deildarinnar (áður annarrar deildar) breytt í „ensku meistaradeildina“. Þar með breyttist nafn deildanna þar fyrir neðan á ný. Þessar sífelldu nafnbreytingar í ensku deildarkeppninni valda oft misskilningi og freistast ýmsir því til að tala um B-deild, C-deild og D-deild í stað hinna formlegu heita.

Þátttökulið tímabilið 2023-2024
 Félag  Heimavöllur Fjöldi Barnsley  Oakwell 23.300 Blackpool  Bloomfield Road  17.300 Bristol Rovers  Memorial Stadium  12.300 Burton Albion  Pirelli Stadium  6.912 Cambridge United  Abbey Stadium  8.100 Carlisle United Brunton Park 18.000 Charlton Athletic  The Valley  27.111 Cheltenham Town Whaddon Road  7.000 Derby County  Pride Park Stadium  33.600 Exeter City  St. James' Park  8.700 Fleetwood Town  Highbury Stadium  5.311 Leyton Orient  Brisbane Road  9.300 Lincoln City  Sincil Bank  10.120 Northampton Town  Sixfields Stadium  7.798 Oxford United  Kassam Stadium  12.500 Peterborough United  London Road  15.000 Portsmouth F.C.  Fratton Park  21.100 Port Vale  Burslem Vale Park 15.500 Reading FC  Madejski Stadium  24.000 Shrewsbury Town  New Meadow  9.875 Stevenage  Broadhall Way 7.800 Wigan Athletic  DW Stadium  25.133 Wycombe Wanderers  Adams Park  9.448

Flokkur:Enskar knattspyrnudeildir